ဤဗွီဒီယိုကို ကြည့်ခြင်းအားဖြင့် စိတ်ထိခိုက်နိုင်မည့် အတိတ်ဖြစ်ရပ်များနှင့် ခံစားချက်များကို ဖြစ်စေနိုင်ပါသည်။

အခမဲ့၊ ယုံကြည်စိတ်ချရသောပံ့ပိုးမှုအတွက် ၁၈၀၀ ၇၃၇ ၃၇၇ ကို ဖုန်းခေါ်ပါ သို့မဟုတ် ဝက်ဘ်ဆိုက် [nationalredress.gov.au/support](http://www.nationalredress.gov.au/support) တွင် ကြည့်ရှုပါ။

နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်သည် ကလေးတစ်ဦးအနေဖြင့် အဖွဲ့အသင်းအတွင်း လိင်ပိုင်းဆိုင်ရာ မတရားပြုခံရသူများအတွက် ဖြစ်ပါသည်။

အဖွဲ့အသင်းအတွင်းဟုဆိုရာတွင် ကျောင်း၊ ဘုရားကျောင်း၊ ဗလီ၊ ဘုန်းကြီးကျောင်း၊ ဂျူးဘုရားကျောင်း၊ မစ်ရှင်အဖွဲ့၊ မိဘမဲ့ဂေဟာ၊ ကလေးစောင့်ရှောက်သူ၊ ဆေးရုံ၊ ထိန်းသိမ်းရေးစခန်း သို့မဟုတ် အားကစားအသင်းများကဲ့သို့ အဖွဲ့အသင်းတစ်ခုအတွင်း ရှိနေစဥ် တစ်ဦးတစ်ယောက်သည် ကလေးဘဝ လိင်ပိုင်းဆိုင်ရာ မတရားပြုခြင်း ခံခဲ့ရသည်ကို ဆိုလိုပါသည်။

၎င်းတွင် လိင်ပိုင်းဆိုင်ရာ မတရားပြုခြင်း ဖြစ်ပွားသည့်အခါ အဖွဲ့အသင်းနေရာအတွင်း သို့မဟုတ် အဖွဲ့အသင်းက ဦးစီးသည့် လှုပ်ရှားမှုအတွင်း ဥပမာ စခန်းချနေရာအတွင်း ဖြစ်ပွားခြင်းများ ပါဝင်ပါသည်။

နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်သည် ထိုလူများအား နစ်နာဆုံးရှုံးမှုပြန်ကုစားရေး ရယူရန် ကူညီပေးသည့်အပြင် အခမဲ့ ယုံကြည်စိတ်ချ ရသည့် နစ်နာဆုံးရှုံးမှုပြန်ကုစားရေး ပံ့ပိုးမှု လုပ်ငန်းများနှင့် ချိတ်ဆက်ပေးနိုင်ပါသည်။

နစ်နာဆုံးရှုံးမှုပြန်ကုစားရေးသည် ကလေးဘဝ လိင်ပိုင်းဆိုင်ရာ မတရားပြုခြင်းခဲ့ရသူများ၏ နစ်နာမှုများကို အသိအမှတ်ပြုပေးသည့်အပြင် တာဝန်ရှိ အဖွဲ့အစည်းများကို တာဝန်ခံစေပါသည်။

နစ်နာဆုံးရှုံးမှုပြန်ကုစားရေး ကမ်းလှမ်းချက်တွင် ပါဝင်သည်မှာ-

* နစ်နာကြေး
* ယုံကြည်စိတ်ချရပြီး ဓလေ့ထုံးတမ်းကို မထိခိုက်သော ဆွေးနွေးလမ်းညွှန်မှု
* တောင်းပန်ခြင်းစသော အဖွဲ့အသင်းထံမှ တိုက်ရိုက် ကိုယ်တိုင် ဆက်သွယ်မှု။

အကယ်၍ အောက်ပါအတိုင်း ကြုံတွေ့ခဲ့ပါက သင်သည် နစ်နာဆုံးရှုံးမှု ပြန်ကုစားရေးကို ရနိုင်ပါသည်-

* သင် အသက် ၁၈ နှစ်အောက် အရွယ်တွင် လိင်ပိုင်းဆိုင်ရာ မတရားပြုခြင်းခဲ့ရသည့် အပြင်
* သင်သည် ၂၀၁၀ ခု ဇွန်လ ၃၀ ရက်နေ့မတိုင်မီ မွေးဖွားသူ ဖြစ်ရမည့်အပြင်
* သင်သည် အဖွဲ့အသင်းတွင် ရှိနေချိန် ၂၀၁၈ ခု ဇူလိုင်လ ၁ ရက်နေ့ မတိုင်မီ မတရားပြုခြင်း ခံရသည့်အပြင်
* သင်သည် လျှောက်ထားချိန်၌ သြစတြေးလျနိုင်ငံသား သို့မဟုတ် အမြဲတမ်းနေခွင့်ရသူ ဖြစ်ရမည်။

နစ်နာဆုံးရှုံးမှုပြန်ကုစားရေးကို လျှောက်နိုင် /မလျှောက်နိုင်ကို မသေချာပါက ဝက်ဘ်ဆိုက်တွင် ဖတ်ကြည့်ပါ သို့မဟုတ် လုပ်နိုင်သည့်များကို ဆွေးနွေးရန် နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်နှင့် ဆက်သွယ်ပါ။

နစ်နာဆုံးရှုံးမှုပြန်ကုစားရေးသည် ငွေအကုန်အကျများပြီး မကြာခဏ စိတ်ဒဏ်ရာ ရနိုင်သည့် တရားရုံးတွင် လျော်ကြေးတောင်းခံခြင်းနှင့် မတူသော နည်းလမ်းတစ်မျိုး ဖြစ်ပါသည်။

နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်ကို လျှောက်ထားခြင်းသည် နစ်နာဆုံးရှုံးမှုပြန်ကုစားရေး ရယူရန်အတွက် လွယ်ကူသော နည်းတစ်ခုဖြစ်ပြီး အဖွဲ့အသင်းနှင့် တိုက်ရိုက် ဆက်ဆံပြောဆိုရန် မလိုအပ်ပါ။

နစ်နာဆုံးရှုံးမှုပြန်ကုစားရေး ပံ့ပိုးမှု လုပ်ငန်းများထံမှ အခမဲ့ ယုံကြည်စိတ်ချပြီး ဓလေ့ထုံးတမ်းကို မထိခိုက်သော ပံ့ပိုးမှု ရရှိနိုင်ပါသည်။

ဤလုပ်ငန်းများသည် နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်ကို သင် နားလည်အောင် ကူညီပေးနိုင်သည်၊ စိတ်ပိုင်းဆိုင်ရာ ပံ့ပိုးပေးနိုင်ပြီး လျှောက်လွှာပုံစံကို ကူဖြည့်ပေးနိုင်ပါသည်။

အခမဲ့ဖြစ်ပြီး အ‌နှောင်အဖွဲ့ကင်းသည့် ဥပဒေနှင့် ငွေကြေး ဆွေးနွေးလမ်းညွန်မှုများကိုလည်း ရရှိနိုင်ပါသည်။

သင်လုပ်နိုင်တဲ့နည်းလမ်းများအကြောင်း ပိုမိုသိရှိလိုပါက သို့မဟုတ် နစ်နာဆုံးရှုံးမှုပြန်ကုစားရေး ပံ့ပိုးမှု ဝန်ဆောင်လုပ်ငန်းများနှင့် ချိတ်ဆက်လိုပါက ဖုန်း ၁၈၀၀ ၇၃၇ ၃၇၇ ကို တနင်္လာ- သောကြာ နံနက် ၈ နာရီ- ညနေ ၅ နာရီအတွင်း ဆက်သွယ်ပါ သို့မဟုတ် ဝက်ဘ်ဆိုက် nationalredress.gov.au တွင် ဖတ်ရှုပါ။